
  Primar 

Nr.277/02.02.2009                                                                              Dr. Ing. GHEORGHE CIUHANDU

R E F E R A T

Privind modificarea şi aprobarea  Organigramei şi Statului de Funcţii la  
 Direcţia  de Asistenţă Socială Comunitară  Timişoara 
          
Prin H.C.L.M.T.nr.522/16.12.2008 a fost modificată şi aprobată Organigrama şi Statul de Funcţii la Direcţia  de Asistenţă Socială Comunitară  Timişoara.
Conform prevederilor art. 63  din Legea nr. 188/1999 privind Statutul funcţionarilor publici, funcţionarii publici pot promova în clasă sau în grade profesionale, prin transformarea postului ocupat de funcţionarul public. 

Direcţia de Asistenţă Socială Comunitară Timişoara a solicitat şi  primit avizul nr. 1459091/19.12.2008 al Agenţíei Naţíonale a Funcţionarilor Publici pentru transformarea a 4 funcţii publice de execuţie prin promovare în clasă  şi avizul nr. 1470398/29.12.2008  pentru transformarea  unei funcţii publice de execuţie prin promovare în grad . 
Datorită înfiinţării unui nou Centru de zi  pentru copii, cu sediul pe str.Jokai Moor nr.29,  în cadrul  Serviciului pentru Protecţia Copilului şi Familiei, în conformitate cu HCLMT nr. 492/25.11.2008 privind aprobarea Convenţiei dintre Direcţia de Asistenţă Socială Comunitară- Serviciul pentru Protecţia Copilului şi Familiei  şi Şcoala Gen nr. 4,   propunem transformarea postului de casier în referent IA şi a postului de referent III în educator specializat.
Menţionăm că modificările  sunt generate de promovări în clasă, ca urmare a absolvirii studiilor de nivel superior în specialitatea în care îşi desfăşoară activitatea şi  promovare în grad  a funcţionarilor publici de execuţie, precum şi  transformări de posturi pentru furnizarea eficientă a serviciilor sociale pentru copii  la nivelul Municipiului Timişoara. 
Aceste modificări nu afectează numărul de posturi aprobate prin H.C.L.M.T.nr.522/16.12.2008 , ci doar repartizarea acestora pe funcţii, clase şi grade.  

Ca urmare, propunem modificarea şi aprobarea în mod corespunzător a  Organigramei şi  Statului de funcţii  la Direcţia de Asistenţă Socială Comunitară Timişoara, începând cu data de 01.03.2009.
Anexăm propunere Organigramă  şi  Stat de funcţii ale   Direcţiei  de Asistenţă Socială Comunitară  Timişoara.

